पंजाबः प्रॉपर्टी के लिए परिवार बना हैवान, बेटे को पीट-पीट कर उतारा मौत के घाट; फिर बहु को बिना बताए कर दिया अंतिम संस्कार - PLN - PUNJAB LIVE NEWS
पंजाबः प्रॉपर्टी के लिए परिवार बना हैवान, बेटे को पीट-पीट कर उतारा मौत के घाट; फिर बहु को बिना बताए कर दिया अंतिम संस्कार
November 9, 2019 Sunny
अमृतसर: अजनाला में प्रॉपर्टी के खातिर एक शख्स को उसके परिवार ने पीट-पीट कर मौत के घाट उतार दिया। हैरान कर देने वाली बता तो यह है कि परिवार ने बहु को बिना बताए उसका अंतिम संस्कार भी कर डाला। इस मामले में थाना झंडेर की पुलिस ने मृतक के पिता मनजिन्द्रपाल सिंह, माता मनबीर कौर, भाई साहिबजीत सिंह, भाभी कमल कौर व भतीजे हरकरण सिंह निवासी विछोआ के खिलाफ हत्या का मामला दर्ज कर लिया है।
पुलिस को दी शिकायत में मृतक की पत्नी गुरपिंदर कौर ने बताया कि वह अपने पति और दो बेटियों के साथ पिछले कुछ साल से मजीठा रोड स्थित रिषी विहार इलाके में रह रही है। उनके ससुराल परिवार के पास काफी जमीन है। पति के हिस्से में भी काफी जमीन आती थी, जिसे उसका ससुराल परिवार हड़पना चाहता था।
गुरपिंदर ने बताया ससुर मनजिंदर पाल सिंह ने उसके पति की जमीन भी परिवार के अन्य सदस्यों के नाम पर किसी तरह कर दी। जब इसका पता चला तो कुछ दिन पहले उसके पति ने अजनाला स्थित तहसील से रिकॉर्ड निकलवाया। पत्नी का आरोप है कि रिकॉर्ड देखकर परिवार के द्वारा की जा रही धोखाधड़ी का पता चला इसके बाद वह गांव झंडेर चले गए। दो नंबवर को उसे फोन आया कि ससुराल पक्ष वालों ने उसकी पति की पीट-पीटकर हत्या कर दी है। जब तक वह गांव पहुंची तब तक ससुराल वाले उसके पति का अंतिम संस्कार कर चुके थे। थाना प्रभारी सब इंस्पेक्टर अवतार सिंह ने बताया कि इस घटना के बाद से आरोपी फरार है जिनकी तलाश की जा रही है। अवतार सिंह ने कहा कि जल्द आरोपी उनके कब्जे में होंगे।
← PM मोदी ने करतारपुर कॉरिडोर का उद्घाटन कर पहले जत्थे को दिखाई हरी झंडी, सहयोग के लिए जताया इमरान का आभार
करतारपुर कॉरिडोरः कुछ इस अंदाम में हुई पीएम मोदी और पूर्व प्रधानमंत्री मनमोहन सिंह की मुलाकात →